**Wo kummt de Snee her?**

Snee is egens nix anners as Regen. Man de Waterdrupppens sünd fastfroren. Dormit dat sneen kann, mütt toeerst dat Water vun de Eer verdunsten. Dat Water kann een an‘n Heven sehn, wenn sik de Waterdamp in de Wulken sammeln deit. Jichtenswann is dor so veel Waterdamp in de Wulken, dat sik dor lütte Waterdruppens billen doot. Wenn dat dorbi bannig koolt is, freert disse Waterdruppens. Wiel se ut Waterdamp stammen doot, sammelt sik dor lütte Kristalle. Mit de Tiet verhakt sik dor jümmer mehr Kristalle, un wenn se swoor noog sünd, fallt se as Sneeflocken op de Eer.

Je köhler dat is, ümso lütter sünd de Sneeflocken.

Wenn de Snee op de Eer smulten is, kann dat Water wedder verdunsten, de Luft stiggt op, jichtenswann is dat so koolt, dat de Luft wedder kondenseren deit un sik wedder Wulken tohoopklumpen doot. Disse Wessel vun de Eer hen na de Wulken, denn to den Regen, de op de Eer fallt – dat heet Waterkreisloop. Dat Water früst, wenn de Temperatur Null Graad oder weniger anwiesen deit.

Hagel

Griesel

**Wat’n so seggt**

De Snee is natt. De Snee backt nich. Fluddersnee. De Snee verweiht gau. De Snee flüggt lies un sachten hendaal. Dat gifft Sneejagen. De Snee daut korthannig weg. En Sneekeerl boen

Snee-Regen, Sneematsch

Snee, dree, free, weh, de, se, See, dee, twee, Knee, Idee,Frageree, Tee

Een, twee, dree, de Katt, de liggt in’n Snee, de Fööt deen ehr nich weh, de Kopp bleev nich op See, se lacht blots he, he, he.

Opgaven

1. Wo kummt de Snee her? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Wat is de Ünnerscheed twüschen Regen un Snee? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Wat stimmt to den Waterkreisloop? Krüüz dat dat, wat stimmen deit.

\_\_\_ Dor verdunst jümmer mehr Water vun de Eer bet nix mehr dor is.

\_\_\_ Wenn dat Water vun de Eer verdunsten deit, kummt dat jichtenswann as Regen oder

Snee wedder trüch.

\_\_\_ Wenn all de Wulken opbruukt sünd, kann dat op de Eer nie nich mehr regen oder

sneen.

4. Sneeflocken sünd ut vele Sneekristalle tohoopbackt. Teken en Sneekristall op.